62019CO0292_INF
Ordonanța Curții (Camera a șasea) din 24 octombrie 2019 – Porr Építési Kft.
(Cauza C‑292/19) (
1
)
„Trimitere preliminară – Articolul 99 din Regulamentul de procedură al Curții – Sistemul comun al taxei pe valoarea adăugată (TVA) – Bază de impozitare – Reducere – Directiva 2006/112/CE – Articolul 90 – Principiul neutralității fiscale – Creanță devenită nerecuperabilă în urma unei proceduri de lichidare”
Armonizarea legislațiilor fiscale – Sistemul comun al taxei pe valoarea adăugată – Bază de impozitare – Obligație de reducere în cazul neplății totale sau parțiale – Conţinut – Persoană impozabilă care demonstrează caracterul definitiv nerecuperabil al creanței deținute – Includere – Excepție – Caz de neplată care intră sub incidența posibilității statelor membre de a deroga de la obligația menționată
(Directiva 2006/112 a Consiliului, art. 90)
(a se vedea punctele 19, 22‑26, 28 și 29 și dispozitivul)
Dispozitivul
Articolul 90 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretat în sensul că un stat membru trebuie să permită reducerea bazei de impozitare a taxei pe valoarea adăugată dacă persoana impozabilă poate demonstra caracterul definitiv nerecuperabil al creanței pe care o deține asupra debitorului, aspect a cărui verificare revine instanței de trimitere, în condițiile în care această situație nu constituie un caz de neplată susceptibil să intre sub incidența derogării de la obligația de reducere a bazei de impozitare a taxei pe valoarea adăugată, prevăzută la alineatul (2) al acestui articol.
(
1
)	JO C 220, 1.7.2019.